หุ้นต่ำ 10 บ.
แน่นอนว่านักลงทุนรายย่อยบางคนอาจจะมีเงินลงทุนไม่เยอะ ดังนั้นหากลงทุนในหุ้นที่ซื้อขายกันในราคาสูง ๆ อาจจะไม่สามารถทำได้คล่องตัวมากนัก จึงต้องใช้กลยุทธ์การลงทุนในหุ้นที่ซื้อขายในราคาต่ำ ๆ เนื่องจากซื้อขายแต่ละครั้งจะใช้เงินไม่มาก
24 ก.พ. 2562

เส้นทางนักลงทุน
แน่นอนว่านักลงทุนรายย่อยบางคนอาจจะมีเงินลงทุนไม่เยอะ ดังนั้นหากลงทุนในหุ้นที่ซื้อขายกันในราคาสูง ๆ อาจจะไม่สามารถทำได้คล่องตัวมากนัก จึงต้องใช้กลยุทธ์การลงทุนในหุ้นที่ซื้อขายในราคาต่ำ ๆ เนื่องจากซื้อขายแต่ละครั้งจะใช้เงินไม่มาก
ดังนั้นหุ้นที่มีราคาต่ำกว่า 10 บาท มักเป็นตัวเลือกสำคัญในสนามของนักลงทุนรายย่อยที่พอร์ตไม่สูงนั่นเอง !!!
แม้ว่าหุ้นที่มีราคาต่ำ มักมีการซื้อขายในระยะสั้น ๆ (Trading) หรือลักษณะเก็งกำไร (Speculative) เนื่องจากเป็นหุ้นที่มีความคึกคักในการซื้อขาย เพราะนักลงทุนทุกคนพร้อมขายทำกำไรแล้วไปหาหุ้นที่มีราคาต่ำตัวอื่น ๆ ลงทุนต่อ
ขณะเดียวกัน หุ้นบางตัวมักได้รับความสนใจแค่บางช่วงเวลา โดยเฉพาะในช่วงมีกระแสข่าวทำให้การซื้อขายคึกคักและสร้างสีสันได้ในช่วงเวลานั้น ๆ ด้วยการซื้อราคาถูกและรอจังหวะขายเมื่อราคาปรับขึ้น “ซื้อถูก ขายแพง” เมื่อคิดเป็นอัตราการเพิ่มของราคาจะสูงมาก
ด้วยเหตุผลดังกล่าว การซื้อขายหุ้นราคาต่ำมักเป็นบริษัทขนาดเล็ก มาร์เก็ตแคปต่ำ ส่วนใหญ่จึงต้องอาศัยเทคนิคในการวิเคราะห์เพื่อตัดสินใจลงทุน
ทั้งนี้ข่าวหุ้นธุรกิจจึงทำการร่อนตะแกรงหาหุ้นราคาต่ำ 10 บาท ประกอบกับค่า P/E ต่ำกว่า 15 เท่า รวมถึงค่า P/BV ต่ำกว่า 2 เท่า และที่สำคัญ อัตราส่วนเงินปันผลตอบแทน (Dividend Yield) สูงกว่า 4%  นับเป็นหุ้นที่ราคายังถูกและเป็นหุ้นที่ลงทุนแล้วสามารถคืนทุนเร็ว ซึ่งยังได้รับปันผลอีกด้วย.. ถือเป็นหุ้นปลอดภัย
ส่วนหุ้นที่สำรวจมาพบว่ามีดังนี้ PF, PLE, SIRI, TSR, CSS, AMC, ASIMAR, LNE,  SYNTEC, TMILL, HFT, PDG, SC, QH, IFS, ASP, PL, IT, GIFT, SUTHA, MBAX, KGI, LALIN, ROJNA, UVAN, SMIT, LIT, MCS, AP, LPN, FSMART, GOLD, ARROW, SCP, TK, TKS และ SGP เป็นต้น
สำหรับหุ้นที่น่าสนใจ ยกตัวอย่าง เช่น บริษัท แสนสิริ จำกัด (มหาชน) หรือ SIRI ราคาหุ้นเมื่อวันที่ 18 ก.พ. 2562 ปิดที่ 1.35 บาท ขณะที่ค่า P/E อยู่ที่ 10.88 เท่า ส่วนค่า P/BV อยู่ที่ 0.65 เท่า และอัตราส่วนเงินปันผลตอบแทน (Dividend Yield) 9.05%, บริษัท เธียรสุรัตน์ จำกัด (มหาชน) หรือ TSR ราคาหุ้นเมื่อวันที่ 18 ก.พ. 2562 ปิดที่ 2.02 บาท ขณะที่ค่า P/E อยู่ที่ 11.47 เท่า ส่วนค่า P/BV อยู่ที่ 1 เท่า และอัตราส่วนเงินปันผลตอบแทน (Dividend Yield) 6.52%
บริษัท ซินเท็ค คอนสตรัคชั่น จำกัด (มหาชน) หรือ SYNTEC ราคาหุ้นเมื่อวันที่ 18 ก.พ. 2562 ปิดที่ 2.88 บาท ขณะที่ค่า P/E อยู่ที่ 6.16 เท่า ส่วนค่า P/BV อยู่ที่ 0.86 เท่า และอัตราส่วนเงินปันผลตอบแทน (Dividend Yield) 5.91%, บริษัท ควอลิตี้เฮ้าส์ จำกัด (มหาชน) หรือ QH ราคาหุ้นเมื่อวันที่ 18 ก.พ. 2562 ปิดที่ 2.98 บาท ขณะที่ค่า P/E อยู่ที่ 8.14 เท่า ส่วนค่า P/BV อยู่ที่ 1.25 เท่า และอัตราส่วนเงินปันผลตอบแทน (Dividend Yield) 6.71%
บริษัท สวนอุตสาหกรรมโรจนะ จำกัด (มหาชน) หรือ ROJNA ราคาหุ้นเมื่อวันที่ 18 ก.พ. 2562 ปิดที่ 5 บาท ขณะที่ค่า P/E อยู่ที่ 11.75 เท่า ส่วนค่า P/BV อยู่ที่ 0.82 เท่า และอัตราส่วนเงินปันผลตอบแทน (Dividend Yield) 6%, บริษัท ลีซ อิท จำกัด (มหาชน) หรือ LIT ราคาหุ้นเมื่อวันที่ 18 ก.พ. 2562 ปิดที่ 6.90 บาท ขณะที่ค่า P/E อยู่ที่ 10.15 เท่า ส่วนค่า P/BV อยู่ที่ 1.43 เท่า และอัตราส่วนเงินปันผลตอบแทน (Dividend Yield) 4.62%
บริษัท แอล.พี.เอ็น.ดีเวลลอปเมนท์ จำกัด (มหาชน) หรือ LPN ราคาหุ้นเมื่อวันที่ 18 ก.พ. 2562 ปิดที่ 7.20 บาท ขณะที่ค่า P/E อยู่ที่ 7.67 เท่า ส่วนค่า P/BV อยู่ที่ 0.81 เท่า และอัตราส่วนเงินปันผลตอบแทน (Dividend Yield) 8.37%, บริษัท ฟอร์ท สมาร์ท เซอร์วิส จำกัด (มหาชน) หรือ FSMART ราคาหุ้นเมื่อวันที่ 18 ก.พ. 2562 ปิดที่ 7.35 บาท ขณะที่ค่า P/E อยู่ที่ 9.83 เท่า ส่วนค่า P/BV อยู่ที่ 4.60 เท่า และอัตราส่วนเงินปันผลตอบแทน (Dividend Yield) 8.44%
บริษัท แผ่นดินทอง พร็อพเพอร์ตี้ ดีเวลลอปเม้นท์ จำกัด (มหาชน) หรือ GOLD ราคาหุ้นเมื่อวันที่ 18 ก.พ. 2562 ปิดที่ 7.70 บาท ขณะที่ค่า P/E อยู่ที่ 9.17 เท่า ส่วนค่า P/BV อยู่ที่ 1.07 เท่า และอัตราส่วนเงินปันผลตอบแทน (Dividend Yield) 5.97%, บริษัท ฐิติกร จำกัด (มหาชน) หรือ TK ราคาหุ้นเมื่อวันที่ 18 ก.พ. 2562 ปิดที่ 9.35 บาท ขณะที่ค่า P/E อยู่ที่ 11.30 เท่า ส่วนค่า P/BV อยู่ที่ 0.97 เท่า และอัตราส่วนเงินปันผลตอบแทน (Dividend Yield) 5.56%, และ บริษัท สยามแก๊ส แอนด์ ปิโตรเคมีคัลส์ จำกัด (มหาชน) หรือ SGP ราคาหุ้นเมื่อวันที่ 18 ก.พ. 2562 ปิดที่ 9.80 บาท ขณะที่ค่า P/E อยู่ที่ 7.22 เท่า ส่วนค่า P/BV อยู่ที่ 1.66 เท่า และอัตราส่วนเงินปันผลตอบแทน (Dividend Yield) 7.65%
ส่วนหลักทรัพย์ที่เหลือดูรายละเอียดจากตารางประกอบ
หุ้นดังกล่าวอาจเป็นตัวเลือกของนักลงทุนรายย่อยพอร์ตน้อย “ของดีราคาถูก” กับช่วงภาพรวมของตลาดหุ้นที่ยังอยู่ในทิศทางผันผวน !!!
…
